CELEX: 32016D0017(01)
Language: hu
Date: 2016-06-07 00:00:00
Title: Az Európai Központi Bank (EU) 2016/956 határozata (2016. június 7.) a beszerzési szabályok meghatározásáról szóló (EU) 2016/245 határozat (EKB/2016/2) módosításáról (EKB/2016/17)

16.6.2016   
            
            
               HU
            
            
               Az Európai Unió Hivatalos Lapja
            
            
               L 159/21
            
         AZ EURÓPAI KÖZPONTI BANK (EU) 2016/956 HATÁROZATA
   (2016. június 7.)
   a beszerzési szabályok meghatározásáról szóló (EU) 2016/245 határozat (EKB/2016/2) módosításáról (EKB/2016/17)
   AZ EURÓPAI KÖZPONTI BANK IGAZGATÓSÁGA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (1) és különösen annak 19. cikkére,
   mivel:
   
               (1)
            
            
               Az egyértelműség érdekében az (EU) 2016/245 európai központi banki határozatban (EKB/2016/2) (2) rögzített bizonyos szabályokat tovább kell pontosítani.
            
         
               (2)
            
            
               Ezért az (EU) 2016/245 határozatot (EKB/2016/2) megfelelően módosítani kell,
            
         ELFOGADTA EZT A HATÁROZATOT:
   1. cikk
   Módosítások
   Az (EU) 2016/245 határozat (EKB/2016/2) a következőképpen módosul:
   
               1.
            
            
               A 8. cikk (2) bekezdésének helyébe a következő szöveg lép:
               „(2)   Az EKB az értéktől függetlenül kiegészítő termékeket, szolgáltatásokat vagy építési beruházást rendelhet az eredeti szerződő féltől, amennyiben az eredeti szerződés szükséges módosításai nem lényegesek.
               A módosítások akkor tekintendők lényegesnek, ha megváltoztatják a szerződés általános jellegét, így különösen akkor, ha az alábbi feltételek közül egy vagy több fennáll:
               
                           a)
                        
                        
                           a módosítás olyan feltételeket vezet be, amelyek alapján – ha azok az eredeti beszerzési eljárás részét képezték volna – lehetőség lett volna az eredetileg kiválasztott részvételre jelentkezőktől eltérő jelentkezők részvételének az engedélyezésére, az eredetileg elfogadott ajánlattól eltérő ajánlat elfogadására, vagy amelyek további résztvevőket ösztönöztek volna a beszerzési eljárásban való részvételre;
                        
                     
                           b)
                        
                        
                           a módosítás a szerződő fél javára megváltoztatja a szerződés gazdasági egyensúlyát, olyan módon, amelyről az eredeti szerződés nem rendelkezett;
                        
                     
                           c)
                        
                        
                           a módosítás jelentősen kibővíti a szerződés hatályát;
                        
                     
                           d)
                        
                        
                           új szerződő fél lép annak a félnek a helyébe, amelynek a szerződést eredetileg odaítélték, a (4) bekezdésben szereplőektől eltérő esetekben.
                        
                     A módosítások semmilyen körülmények között nem tekintendők lényegesnek, ha összesített értékük nem éri el a) a 4. cikk (3) bekezdésében megjelölt vonatkozó értékhatárt, és b) árubeszerzésre és szolgáltatásnyújtásra irányuló szerződések esetén az eredeti szerződéses érték 10 %-át, vagy építési beruházásra irányuló szerződések esetében az eredeti szerződéses érték 15 %-át.”
            
         
               2.
            
            
               A 11. cikk (3) bekezdésének utolsó mondatát el kell hagyni.
            
         
               3.
            
            
               A 12. cikk (4) bekezdésének utolsó mondatát el kell hagyni.
            
         
               4.
            
            
               A 24. cikk (1) bekezdését el kell hagyni.
            
         
               5.
            
            
               A 30. cikk (7) bekezdésének helyébe a következő szöveg lép:
               „(7)   Ha egy részvételre jelentkező vagy ajánlattevő, vagy részvételre jelentkezőhöz vagy ajánlattevőhöz kapcsolódó vállalkozás részt vett a beszerzési eljárás előkészítésében, például a beszerzési stratégiára vonatkozó tanácsadás vagy a leírás kidolgozása révén, az EKB megteszi a megfelelő intézkedéseket annak biztosítása érdekében, hogy az adott részvételre jelentkező vagy ajánlattevő részvétele ne torzítsa a versenyt. Az EKB az érintett részvételre jelentkezőt vagy ajánlattevőt kizárhatja az eljárásból, ha ennek érdekében ez szükséges. A kizárást megelőzően biztosítani kell a részvételre jelentkező vagy ajánlattevő részére annak lehetőségét, hogy bizonyítsa, hogy korábbi részvétele nem torzítja a versenyt.”
            
         
               6.
            
            
               A 35. cikk (3) pontjának helyébe a következő szöveg lép:
               
                           „(3)
                        
                        
                           Az EKB az ajánlattételi eljárásban való részvételre felkért szállítókat azon szállítók közül választja ki, amelyek felvételt nyertek valamely dinamikus beszerzési rendszerbe, vagy ilyen rendszer hiányában a megfelelő szállítók – részvételi szándék kifejezésére való felhívást követően összeállított – listáján szerepelnek. Amennyiben nincs ilyen lista, az EKB a felkérendő szállítókat belátása szerint választja ki, megfelelő piacelemzés alapján, figyelembe véve az esetleges határokon átnyúló érdekeket, valamint meggyőződve a szállítók alkalmasságáról és az eljárásban való részvétel iránti szándékukról. A piacelemzés magában foglalhatja a szerződésre vonatkozó lehetőség közzétételét valamely elektronikus beszerzési rendszerben. Az EKB ehelyett hirdetményt is megjelentethet a honlapján vagy más megfelelő médiában. Ebben az esetben az ajánlattételi eljárásban való részvételre felkért szállítókat a beérkezett válaszok alapján választják ki. Az ugyanazon szempontoknak megfelelő más szállítók is felkérhetők az ajánlattételi eljárásban való részvételre.”
                        
                     
         
               7.
            
            
               A 35. cikk (4) pontjának helyébe a következő szöveg lép:
               
                           „(4)
                        
                        
                           Ha a 6. cikk (2) bekezdésében említett, szolgáltatásnyújtásra irányuló szerződés héa nélküli értéke eléri vagy meghaladja a 750 000 EUR-t, az EKB hirdetményt tesz közzé a Hivatalos Lapban. Az ajánlattételi eljárásban való részvételre felkért szállítókat a beérkezett válaszok alapján választják ki. Az ugyanazon szempontoknak megfelelő más szállítók is felkérhetők az ajánlattételi eljárásban való részvételre.”
                        
                     
         
               8.
            
            
               A 41. cikk (2) bekezdésének első mondata helyébe a következő szöveg lép:
               „Az e határozat hatálybalépése előtt indult ajánlattételi eljárásokat az EKB/2007/5 határozatnak megfelelően kell lefolytatni.”
            
         2. cikk
   Hatálybalépés
   Ez a határozat 2016. július 1-jén lép hatályba.
   
      Kelt Frankfurt am Mainban, 2016. június 7-én.
      
         
            az EKB elnöke
         
         Mario DRAGHI
      
   
   
      (1)  HL L 80., 2004.3.18., 33. o.
   
   
      (2)  Az Európai Központi Bank (EU) 2016/245 határozata (2016. február 9.) a beszerzési szabályok meghatározásáról (EKB/2016/2) (HL L 45., 2016.2.20., 15. o.).